# Personālais dators VAIO Pro 11/13SVP1122/SVP1322

## Atkopšana no atkopšanas datu nesēja

Ja atkopšanas apgabala dati ir bojāti vai izdzēsti, jūs varat izmantot atkopšanas datu nesēju, lai atjaunotu VAIO datoru.

Tomēr datora atkopšana, izmantojot atkopšanas datu nesēju, aizņems ilgāk par atkopšanas apgabala lietošanu.

Ja izmantojat atkopšanas datu nesēju (optiskos diskus) modelī bez iebūvēta optiskā diskdziņa, pievienojiet datoram ārēju optisko diskdzini (nav iekļauts komplektācijā). Skatiet vairāk informācijas par ārēja optiskā diskdziņa pievienošanu tēmā Ārējā diskdziņa pievienošana.

Ja komplektācijā ir iekļauts maiņstrāvas adapteris vai strāvas kabelis, pievienojiet to strāvas avotam.

1. Ievietojiet atkopšanas datu nesēju (optiskos diskus) optiskajā diskdzinī vai pievienojiet USB zibatmiņu VAIO datora USB portam, kad dators darbojas normālajā režīmā.
2. Izslēdziet savu VAIO datoru.
3. Nospiediet pogu ASSIST, lai tiktu parādīts ekrāns VAIO Care (Rescue Mode), un izvēlieties opciju Start from media (USB device/optical disc).

   Izpildiet ekrānā redzamās instrukcijas, līdz parādās ekrāns VAIO Care (Rescue Mode): VAIO recovery solutions.

4. Atlasiet opciju Start recovery wizard.
5. Izpildiet ekrānā redzamās instrukcijas.

#### Padoms

- Ja tiek parādīts displeja valodas izvēles logs, izvēlieties nepieciešamo valodu un pēc tam atlasiet opciju Labi.

- Lai veiktu pielāgoto atkopšanu, atlasiet vienumu Tools un opciju Start advanced recovery wizard.

- Ja nevarat atkopt VAIO datoru, izmantojot USB zibatmiņu, pievienojiet zibatmiņu citam datora USB portam un mēģiniet vēlreiz atkopt datoru.

Uz lapas sākumu

### Saistītās tēmas

- Par atkopšanu
- Atkopšanas datu nesēja izveide
- Atkopšana no atkopšanas apgabala
- Piezīmes par atkopšanu

Uz lapas sākumu